ПОКАНА ЗА ИЗРАЗУВАЊЕ ИНТЕРЕС ЗА УСЛУГИ

ЗА ТЕХНИЧКА ПОМОШ ЗА РЕВИЗИЈА НА РАМКАТА ЗА УНАПРЕДУВАЊЕ НА УЧИЛИШТАТА, ФУНКЦИОНАЛНА АНАЛИЗА И ДИЗАЈН И ИМПЛЕМЕНТАЦИЈА НА ГРАНТ ПРОГРАМА ЗА УЧИЛИШТАТА

**(реф.бр. MK-MES-263212-CS-CQS/046-21)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Консултантска компанија**

На Република Северна Македонија и е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договорот што ќе се склучи за обезбедување услуги за техничка помош за ревизија на рамката за унапредување на училиштата, функционална анализа и дизајн и имплементација на грант програма за училиштата.

Консултантските услуги вклучуваат поддршка на Министерството за образование и наука и Државен просветен инспекторат во подобрување на системот за обезбедување квалитет (самоевалуација и интегрална евалуација на училиштата), ревидирање на индикаторите за следење на постигнувањата на училиштата, поддршка при подобрување на процесот на подготовка на развојните планови на училиштата и обука на сите засегнати страни, функционална анализа на Државниот просветен инспекторат и дизајн на грант програма за училиштата со цел да се поддржат училиштата во имплементација на активностите од развојните програми. Предвидено времетраење на услугите е февруари 2022- февруари 2026. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува соодветните консултантски фирми („Kонсултанти”) да го изразат својот интерес за обезбедување на услугите. Заинтересираните консултанти треба да достават информации/документи со кои ќе се потврди дека ги исполнуваат бараните квалификации и соодветното искуство за извршување на услугите. Критериумите кои треба да ги исполнува компанијата за да биде избрана на кусата листа на консултанти се:

* Еспертиза во областа на обезбедување квалитет во образованието (со фокус на основно и средно образование), вклучувајќи и развој и имплементација на сеопфатен систем за обезбедување квалитет (училишна самоевалуација, надворешна евалуација и инспекција, евалуација на наставници и училишен раководен кадар и евалуација на ученици во последните 5 години.
* Искуство во организација и имплементација на обуки од поголем обем на јавна администрација, државни органи и сл.
* Искуство во развој и имплементација на грант програми во секторот образование.
* Претходно искуство во земјите од Западен Балкан ќе се смета за предност.

Биографиите на индивидуалните експерти нема да бидат земени предвид при првичната оценка на квалификациите на фирмата за формирање на кратката листа.

Консултантите може да се здружуваат со други фирми во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа и ќе бидат заеднички и поединечно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и/или подконсултантите. Нејасните изјави за интерес во смисла на „во асоцијација/афилијација/соработка со“ и слично може да не бидат разгледувани при утврдување на кратката листа на најквалификувани фирми. Според принципот „една изјава за интерес од една консултантска фирма“, секоја фирма може да одлучи дали ќе учествува како подконсултант или како самостоен консултант или како партнер во група консултанти. Една фирма може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една фирма не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Фирма која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес и портфолио на фирмата преку која се претставува исполнетоста на горенаведените критериуми) на англиски или македонски јазик треба да се достават најдоцна до 17 декември 2021.**

на следната електронска адреса: danijela.maneva@mon.gov.mk (CC: igor.krstevski@mon.gov.mk)

или по пошта на следната адреса:

Министерство за образование и наука- Проект ПЕИП, ул. „Св.Кирил и Методиј“ бр. 54, 1000 Скопје, Република Северна Македонија

Со назнака за: Данијела Манева- Специјалист за набавки, Проект ПЕИП (по оглас бр. 046-21)